Source: http://docplayer.hu/1673485-Dr-ader-janos-koztarsasagi-elnok-koztarsasagi-elnoki-hivatal-1536-budapest-pf-227-tisztelt-koztarsasagi-elnok-ur.html
Timestamp: 2018-02-19 14:27:57
Document Index: 12155595

Matched Legal Cases: ['Pf. 227', 'Pf. 227', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'Bíróság ', 'bíróság ', 'bíróság ']

Dr. Áder János Köztársasági Elnök Köztársasági Elnöki Hivatal 1536 Budapest, Pf Tisztelt Köztársasági Elnök Úr! - PDF
Dr. Áder János Köztársasági Elnök Köztársasági Elnöki Hivatal 1536 Budapest, Pf Tisztelt Köztársasági Elnök Úr!
Download "Dr. Áder János Köztársasági Elnök Köztársasági Elnöki Hivatal 1536 Budapest, Pf. 227. Tisztelt Köztársasági Elnök Úr!"
1 Dr. Áder János Köztársasági Elnök Köztársasági Elnöki Hivatal 1536 Budapest, Pf. 227 Tisztelt Köztársasági Elnök Úr! Alulírott szervezetek és szakemberek az értelmi fogyatékossággal és pszicho-szociális fogyatékossággal élő emberek jogainak és érdekeinek védelmében dolgozunk és céljaink között fontos szerepet tölt be a fogyatékossággal élő emberek cselekvőképességével, a gondnokság rendszerével kapcsolatos jogi szabályozás és joggyakorlat előmozdítása. Jelen beadványunkban aggodalmunkat fejezzük ki amiatt, hogy a T/7971. számú törvényjavaslat alapján elfogadott Polgári Törvénykönyvről szóló törvény nem szakít a fogyatékossággal élő emberek alaptalan jogkorlátozását konzerváló teljesen korlátozó gondnokság jogintézményével. Az Országgyűlés február 11-i ülésnapján a T/7971. számú törvényjavaslat alapján elfogadta a Polgári Törvénykönyvről szóló törvényt (a továbbiakban: új Ptk), amelynek a teljesen korlátozó gondnokság intézményének (2:21-2:22 ) alaptörvény-ellenességére vonatkozóan foglaljuk össze érveinket és kérjük, hogy Magyarország Alaptörvénye 6. cikkének (4) bekezdésében meghatározott felhatalmazása alapján, küldje meg az új Ptk-t az Alaptörvénnyel való összhangjának vizsgálatára az Alkotmánybíróságnak. Álláspontunk szerint az új Ptk. teljesen korlátozó gondnokságra vonatkozó szakaszai, valamint az új Ptk-nak az ezen jogintézményre épülő egyéb rendelkezései sértik az Alaptörvény Q) cikk (2) bekezdését; I. cikk (3) bekezdését; II. cikkét. 1. Alaptörvény Q cikk (2) bekezdésének sérelme Pacta sunt servanda 1.1. A belső jog és a nemzetközi jog viszonyára vonatkozóan az Alaptörvény Q cikk (2) bekezdése akként rendelkezik, hogy Magyarország nemzetközi jogi kötelezettségeinek teljesítése érdekében biztosítja a nemzetközi jog és a magyar jog összhangját. A Fogyatékossággal Élő Személyek Jogairól Szóló ENSZ Egyezmény (a továbbiakban: Egyezmény), Magyarország Alaptörvénye Q cikk (3) bekezdésének értelmében, a évi XCII. törvényben történt kihirdetésével a magyar jogrendszer részévé vált. Az Alkotmánybíróság a 61/2011. (VII.13.) AB határozatában rámutatott arra, hogy [a] nemzetközi szerződésbe foglalt alapelvek és a nemzeti alkotmányos rendszerek összhangját [ ] biztosítani kell, akár dualista, vagy akár monista álláspontra helyezkedik az állam alkotmányos berendezkedése. A választott megoldás nem változtat azon a követelményen, hogy az állam nemzetközi jogi kötelezettségei és belső joga együtt érvényesüljön és összhangban legyen, hiszen valójában eleve jogi szimbiózisban, együttlétezésben vannak a nemzetközi szerződések elfogadása, kihirdetése és az emberi jogok további belső szabályozása szempontjából. Az államnak a belső jogát amennyiben az adott szabályozási területen vannak odavágó,
2 irányadó, akár szokásjogi, akár szerződésbe foglalt nemzetközi jogi kötelezettségei is az utóbbiakkal összhangban kell megalkotnia és értelmeznie Az új Ptk 2:21-2:22 értelmében azok a fogyatékossággal élő személyek, akik cselekvőképességet teljesen korlátozó gondnokság (a hatályos Ptk terminológiája értelmében: cselekvőképességet kizáró gondnokság) alatt állnak az Egyezmény céljával ellentétben, nem gyakorolhatják emberi jogaikat és alapvető szabadságaikat. Az Egyezmény 1. cikke értelmében az Egyezmény célja valamennyi emberi jog és alapvető szabadság teljes és egyenlő gyakorlásának előmozdítása, védelme és biztosítása valamennyi fogyatékossággal élő személy számára, és a velük született méltóság tiszteletben tartásának előmozdítása. A szerződések jogáról szóló évi bécsi egyezmény 31. cikkének (1) bekezdése pedig előírja, hogy [a] szerződést jóhiszeműen, kifejezéseinek szövegösszefüggésükben szokásos értelme szerint valamint tárgya és célja figyelembevételével kell értelmezni. Az Egyezmény 12. cikke a (2) bekezdésben megkívánja a részes államoktól, hogy elismerjék: a fogyatékossággal élő személyeket az élet minden területén másokkal azonos alapon megilleti a jog- és cselekvőképesség. Az Egyezmény a (3) bekezdésben további kötelezettséget is támaszt: A részes államok meghozzák a szükséges intézkedéseket annak érdekében, hogy a fogyatékossággal élő személyek cselekvőképességének gyakorlásához esetlegesen szükséges segítség hozzáférhetővé váljon. 2 Az ENSZ Fogyatékossággal Élő Személyek Jogainak Bizottsága (a továbbiakban: Bizottság), szeptember én vizsgálta Magyarország országjelentését és a 12. cikk kapcsán tett záró észrevételeiben egyértelműen arra hívta fel Magyarországot, hogy a helyettes döntéshozatalra épülő teljesen korlátozó gondnokság intézményét szüntesse meg: A Bizottság tudomásul veszi a tényt, hogy a Részes állam erőfeszítéseket tesz annak érdekében, hogy harmonizálja nemzeti jogszabályait az Egyezmény 12. cikkével. A Bizottság üdvözli az új Polgári Törvénykönyv előkészítésében megjelenő, a támogatott döntéshozatal biztosítására vonatkozó terveket. A Bizottság azonban aggodalmát fejezi ki amiatt, hogy az új Polgári Törvénykönyv tervezete továbbra is lehetővé teszi helyettes döntéshozatali rendszer fenntartását módosított formában. A Bizottság aggodalmát fejezi ki amiatt is, hogy az új Polgári Törvénykönyv előkészítésének folyamata során nem született részletes és megvalósítható keret az Egyezmény 12. cikkének előírásaival összhangban lévő, a cselekvőképesség gyakorlását lehetővé tevő támogatott döntéshozatallal kapcsolatosan. A Bizottság javasolja, hogy a Részes állam használja fel hatékonyan a jelen felülvizsgálati folyamatot a Polgári Törvénykönyvvel és a kapcsolódó jogszabályokkal összefüggésben és tegyen azonnali lépéseket a gondnokság intézményétől való eltérés irányában, annak érdekében, hogy a helyettes döntéshozataltól elmozduljon a támogatott döntéshozatal felé, mely tiszteletben tartja a személy autonómiáját, akaratát és választásait és teljes összhangot teremt az Egyezmény 12. cikkével. Mindez magában foglalja az egyén jogának tiszteletben tartását, hogy saját maga tájékozott beleegyezését adja vagy visszavonja orvosi kezeléssel kapcsolatosan, hogy gyakorolja az igazságszolgáltatáshoz való hozzáféréshez való jogot, a választójogot, a házasságkötéshez való jogot, a munkához való jogot és a jogot, hogy lakóhelyét 1 61/2011. (VII.13.) AB határozat V.2.2. pont. 2 A 12. Cikk értelmezésével kapcsolatosan: Amita Dhanda: Legal Capacity in the Disability rights convention: Stranglehold of the past or lodestar for the future? In: Syracuse Journal of International Law & Commerce. Vol. 34:429. Magyar nyelven: Gombos Gábor és munkatársai: Bizonyítási kísérlet és kommentár a 12. cikkelyhez, avagy a cselekvőképesség problémája. Fogyatékosság és társadalom, 2009/
3 megválassza. A Bizottság javasolja továbbá a Részes államnak, hogy egyeztetve és együttműködve a fogyatékossággal élő személyekkel és képviseleti szervezeteikkel, tartson a fogyatékossággal élő személyek cselekvőképességének elismeréséről és a támogatott döntéshozatal mechanizmusairól szóló képzést nemzeti, regionális és helyi szinten minden érintett személy számára, ideértve a közszolgálati tisztviselőket, bírákat és szociális munkásokat. 3 A Bizottság arra kéri Magyarországot, hogy 12 hónapon belül tehát 2013 szeptemberéig írásban számoljon be az ezen ajánlásban megfogalmazottaknak való megfelelés érdekében meghozott intézkedésekről. 4 A Bizottság tehát az Egyezmény 12. cikkének értelmezése során egyértelműen kifejezésre juttatta, hogy az Egyezményben foglalt kötelezettségek és Magyarország belső joga között inkonzisztencia feszül, melyet a koherencia megteremtésével minél hamarabb fel kell oldani, ami a jelen esetben a teljesen korlátozó gondnokság eltörlését jelenti. Habár a 61/2011. (VII.13.) AB határozat hangsúlyozta, hogy [a] pacta sunt servanda elvéből [Alkotmány 7. (1) bekezdés, Alaptörvény Q. cikk (2)-(3) bekezdés] következően ( ) az Alkotmánybíróságnak akkor is követnie kell a strasbourgi joggyakorlatot, az abban meghatározott alapjogvédelmi szintet, ha saját megelőző, precedens-határozataiból ez kényszerűen nem következne, az Emberi Jogok Európai Bírósága idevonatkozó joggyakorlatának elemzésére az Alaptörvény I. cikkének (3) bekezdése vonatkozásában kerül sor. 2. Alaptörvény I. cikk (3) bekezdésének sérelme Alapvető jogok korlátozása 2.1. Az alapvető jogok korlátozhatósága tekintetében az Alaptörvény I. cikk (3) bekezdése előírja, hogy [a]lapvető jog más alapvető jog érvényesülése vagy valamely alkotmányos érték védelme érdekében, a feltétlenül szükséges mértékben, az elérni kívánt céllal arányosan, az alapvető jog lényeges tartalmának tiszteletben tartásával korlátozható. Ez az alaptörvényi rendelkezés az Alkotmánybíróság által kidolgozott szükségességi-arányossági teszt megfogalmazása. A 30/1992. (V. 26.) AB határozat ennek kapcsán mutatott rá arra, hogy [a]z állam akkor nyúlhat az alapjog korlátozásának eszközéhez, ha másik alapvető jog és szabadság védelme vagy érvényesülése, illetve egyéb alkotmányos érték védelme más módon nem érhető el. Az alapjog korlátozásának alkotmányosságához tehát önmagában nem elegendő, hogy az másik alapjog vagy szabadság védelme vagy egyéb alkotmányos cél érdekében történik, hanem szükséges, hogy megfeleljen az arányosság követelményeinek: az elérni kívánt cél fontossága és az ennek érdekében okozott alapjogsérelem súlya megfelelő arányban legyen egymással. A törvényhozó a korlátozás során köteles az adott cél elérésére alkalmas legenyhébb eszközt alkalmazni. Alkotmányellenes a jog tartalmának korlátozása, ha az kényszerítő ok nélkül, önkényesen történik vagy ha a korlátozás súlya az elérni kívánt célhoz képest aránytalan. Az Alkotmánybíróság a 39/2007. (VI. 20.) AB határozatban akként fogalmazta meg a szükségességi-arányossági tesztet, hogy az alapjogot korlátozó szabályozás akkor alkotmányos, ha alkalmas valamely legitim jogalkotói cél elérésére, továbbá megfelel a szükségesség és arányosság követelményeinek. Az emberek egyes alapvető jogainak korlátozásához legitim cél lehet mások alapvető jogainak védelme [ ], továbbá az állam intézményes (objektív) alapjog- 3 ENSZ Fogyatékossággal Élő Személyek Jogainak Bizottsága Záró Észrevételei Magyarországgal kapcsolatosan (CRPD/C/HUN/CO/1), bekezdés. (Kiemelés tőlünk) 4 CRPD/C/HUN/CO/1, 56. bekezdés. 3
4 biztosítási kötelezettsége, valamint egyes alkotmányos közcélok érvényesítése [ ]. Az állam csak abban az esetben korlátozhatja az alapjogokat, ha a legitim célok védelme más módon nem érhető el. Az alapjog korlátozásának alkotmányosságához tehát szükséges, hogy a korlátozás megfeleljen az arányosság követelményeinek: az elérni kívánt cél fontossága és az ennek érdekében okozott alapjogsérelem súlya megfelelő arányban legyenek egymással. A törvényhozó a korlátozás során köteles az adott cél elérésére alkalmas legenyhébb eszközt alkalmazni A teljesen korlátozó gondnokságnak az Alaptörvény I. cikk (3) bekezdése alapján történő vizsgálata kapcsán feltéve, hogy az ezen jogintézménnyel járó jogkorlátozások alkalmasak lehetnek valamely legitim jogalkotói cél, így például mások alapvető jogainak védelmének elérésére meg kell válaszolnunk azt a kérdést, hogy szükséges-e ezen jogintézmény és az erre épülő automatikus jogfosztások fenntartása. Itt kell hangsúlyoznunk, hogy az Alkotmánybíróság gyakorlatában a szükségesség egyben elkerülhetetlenséget is jelent, hiszen, amint a fentebb idézett 30/1992. (V. 26.) AB határozat rámutatott az állam akkor nyúlhat az alapjog korlátozásának eszközéhez, ha másik alapvető jog vagy szabadság védelme vagy érvényesülése, illetve egyéb alkotmányos érték védelme más módon nem érhető el. A cselekvőképességet kizáró/teljesen korlátozó gondnokság alá helyezés és az ezzel automatikusan együtt járó alapjogkorlátozások sora véleményünk szerint nem szükséges és nem elkerülhetetlen feltétele annak, hogy az állam eleget tegyen bármely jogalkotói céljának. A teljesen korlátozó gondnokság olyan területeken is elvonja az ilyen típusú gondnokság alá helyezett személytől a jogai gyakorlásának lehetőségét, ahol ennek szükségességét senki sem vizsgálta. Példának okáért, az új Ptk. 4:195 (1) bek a) pontja értelmében [s]zünetel a szülői felügyeleti jog, ha a szülő cselekvőképtelen, ezért a Bíróság nem is fogja vizsgálni a gondnokság alá helyezés során, hogy az illető személy valóban képtelen-e arra, hogy szülői feladatainak eleget tegyen. Egy további példa a Polgári Perrendtartásról szóló évi III. törvényből, melynek 49. -a értelmében: (1) A perben mint fél személyesen vagy meghatalmazottja útján az járhat el, akinek a polgári jog szabályai szerint teljes cselekvőképessége van ( ) (perbeli cselekvőképesség). 2) Ha a félnek nincs perbeli cselekvőképessége ( ), nevében törvényes képviselője jár el. Az általános jellegű jogkorlátozásokkal járó cselekvőképességet teljesen korlátozó gondnokság mozgatórugója az a feltevés, hogy az ilyen hatályú gondnokság alá helyezett személyek olyan súlyos fogyatékossággal élő emberek, akik esetében semmi szükség sincs arra, hogy egyéni mérlegelés tárgyává tegyék bármely alapjoguk korlátozásának szükségességét, elkerülhetetlenségét. Rá kell azonban mutatnunk, hogy a Fogyatékossággal Élő Személyek Jogairól Szóló ENSZ Egyezmény rendelkezéseiből, valamint az ENSZ Fogyatékossággal Élő Személyek Jogainak Bizottsága záró észrevételeiből egyértelműen következik, hogy a tudomány jelenlegi állása szerint a teljesen korlátozó gondnokság-jellegű jogintézmények létjogosultsága nem tartható. Véleményünk szerint, az Emberi Jogok Európai Bíróságának a Ferrazzini kontra Olaszország 5 ügyben tett észrevétele, miszerint [a]z Egyezmény egy élő eszköz, amelyet a jelenkor körülményei között kell értelmezni ( ), 6 a jelen esetben is irányadó. Ezt támasztja alá az a tény, hogy több európai országban is eltörölték a cselekvőképesség teljes korlátozásával/kizárását illetve az ezzel járó gondnokság alá helyezést. Jelenleg is több európai ország készít elő, illetve fogadott már a cselekvőképesség kizárását meg nem engedő jogi szabályozást. Meglátásunk szerint a teljesen korlátozó gondnokság intézménye az arányosság /98. sz. kérelem, július 12-i döntés. 6 Ferrazzini kontra Olaszország 26. bekezdés. 4
5 követelményének sem felel meg, hiszen amint azt már kifejtettük az ilyen jellegű gondnokság alá helyezendő emberek széleskörű, automatikus jogfosztását eredményezi, melynek elérni kívánt előnyei aránytalanul kisebbek, mint az abból fakadó esetleges hátrányok. Másképpen fogalmazva, a teljesen korlátozó gondokság egy olyan paternalista szemléletmódra épülő, rugalmatlan maradványa a hatályos Polgári Törvénykönyvnek, amely indokolatlanul súlyosan avatkozik bele az érintettek magánéletébe, döntési szabadságába. Ezt az érvrendszert támasztja alá az a tény, hogy Sólyom László volt köztársasági elnök, amikor a Polgári Törvénykönyvről szóló évi CXX. törvény hatálybalépéséről és végrehajtásáról szóló törvényt december 22-én visszaküldte megfontolásra az Országgyűlésnek, visszaküldő levelében kiemelte, hogy a Ptk. üdvözlendő újításokat is tartalmaz, mint például a cselekvőképesség szabályozásának új alapokra helyezése. Az Alkotmánybíróság a Polgári Törvénykönyvről szóló évi CXX. törvény hatálybalépéséről és végrehajtásáról szóló évi XV. törvény egyes rendelkezései alkotmányellenességének vizsgálata során rámutatott, hogy [b]ár az Alkotmánybíróság nem vizsgálja a cselekvőképességre vonatkozó, tagadhatatlanul alapjogi megközelítésre alapozó új szabályozás érdemét, ebben a körben különösen figyelembe kell venni, hogy az új Ptk. cselekvőképességre vonatkozó szabályozása alapvetően új szemléletet és megközelítést kíván bevezetni (nagykorúak esetében tagadja a belátási képesség hiányának, illetve korlátozottsága általános voltának a lehetőségét; lényegében megszűnik a kizáró gondnokság jogintézménye, az általános érvényű gondnokság alá helyezés, a gondnok törvényes képviselői minősége). [ ] Mindezek a változások jóllehet összességében a nem teljesen cselekvőképes nagykorú személy önrendelkezési jogának erősítése irányába hatnak oly módon hárítanak fokozott kockázatot a címzettekre (különösen a gondnokokra, a támogató személyre és a gondnokolt személyekkel magánjogi viszonyba kerülő más személyekre), hogy a megismerés és a felkészülés megfelelő lehetőségének hiánya sérelmet okozhat az érintettek számára a jognyilatkozataik megtételénél. 7 Összegezve, az Alkotmánybíróság alkotmányellenesnek találta a megfelelő felkészülési idő hiányát, azonban elismerte, hogy a cselekvőképességet kizáró gondnokság eltörlését is magában foglaló szabályozás tagadhatatlanul alapjogi megközelítésre alapoz és az érintett személyek önrendelkezési jogának erősítése irányába hat Fenti érvelést alátámasztandó, fontos megvizsgálnunk az Emberi Jogok Európai Bíróságának ide vonatkozó gyakorlatát. Mielőtt azonban ezt megtesszük hangsúlyoznunk kell, hogy a 61/2011. (VII.13.) AB határozat rámutatott arra, hogy [a] pacta sunt servanda elvéből [Alkotmány 7. (1) bekezdés, Alaptörvény Q. cikk (2)-(3) bekezdés] következően ( ) az Alkotmánybíróságnak akkor is követnie kell a strasbourgi joggyakorlatot, az abban meghatározott alapjogvédelmi szintet, ha saját megelőző, precedens-határozataiból ez kényszerűen nem következne. A Shtukaturov kontra Oroszország 8 ügyben a Bíróság kifejtette, hogy a cselekvőképesség teljes megvonására irányuló döntés aránytalan eszköz a törvényes cél elérése érdekében. 9 A 8. cikk sérelmének vizsgálata során, a cselekvőképesség megvonásával kapcsolatosan a Bíróság megállapította, hogy a kérelmező magánéletébe való beavatkozás nagyon súlyos volt. A cselekvőképesség megvonását követően a kérelmező az élet majdnem minden területén teljesen 7 51/2010. (IV. 28.) AB határozat. (Kiemelés tőlünk) /05. sz. kérelem, március 27-i döntés. 9 Shtukaturov kontra Oroszország 86. bekezdés. 5
6 függővé vált a gondnokától. 10 A Bíróság végül a 8. cikk sérelmét állapította meg a cselekvőképesség teljes megvonását illetően. A Kruskovic kontra Horvátország 11 ügy egyértelműen és megkérdőjelezhetetlenül szemlélteti, hogy a cselekvőképesség megvonása miként eredményezi alapvető jogok automatikus megvonását és a strasbourgi Bíróságnak ezzel kapcsolatos állásfoglalását. Ebben az ügyben a kérelmezőt megfosztották cselekvőképességétől. A kérelmezőnek kislánya született, és a gyermek anyjának beleegyezésével apasági nyilatkozatot tett. Ezt követően a kérelmező, mint a gyermek apja, bejegyzésre került, azonban amikor az anyakönyvi hivatal értesült arról, hogy a kérelmezőt megfosztották a cselekvőképességétől, kezdeményezték a kérelmező apaként történt bejegyzésének törlését. A Bíróság az ügyben megállapította a 8. cikk sérelmét, mivel a kérelmező számára lehetetlen volt apaságának elismertetése a nemzeti jog rendelkezései értelmében annak okán, hogy cselekvőképességét elveszítette. 12 A horvát Kormány érvelésével szemben a Bíróság nem tudta elfogadni, hogy ez a helyzet akár az apának, akár a gyermeknek a legjobb érdekét szolgálta volna. 13 Itt kell megjegyeznünk, hogy az új Ptk 4:114. (1) bekezdése értelmében [a]z apaság megállapítása iránt a pert a jogosultnak személyesen kell megindítania. A (3) bekezdés azonban előírja, hogy [h]a a jogosult cselekvőképtelen, a pert nevében a gyámhatóság hozzájárulásával törvényes képviselője indíthatja meg. A Kruskovic kontra Horvátország ügyben hozott döntés fényében az új Ptk szabályozása az Emberi Jogok Európai Egyezményébe ütközik. A Kiss kontra Magyarország 14 ügyben a cselekvőképességet korlátozó gondnokság alá helyezett kérelmező választójogának a gondnokság alá helyezéssel történő automatikus elvesztését sérelmezte. A Bíróság az ítéletében kimondta az Egyezmény első kiegészítő jegyzőkönyvének, a szabad választásokhoz való jogról rendelkező 3. cikkének a sérelmét, rámutatva, hogy a Bíróság azt nem tudja elfogadni, hogy a cselekvőképességet korlátozó gondnokság alatt álló személyek abszolút, tényleges belátási képességüktől független eltiltása a választásoktól a mérlegelési jogkör még elfogadható terjedelmébe tartozik. [ ] Továbbá, ha az alapvető jogok valamely korlátozása a társadalom olyan, különösen sérülékeny csoportját érinti, amely mint a mentális fogyatékossággal élők a múltban jelentős megkülönböztetést szenvedett, akkor az állam mérlegelési jogköre lényegesen szűkebb, s nagyon súlyos indokoknak kell fennállniuk a szóban forgó korlátozások alátámasztására. [ ] Ennek a megközelítésnek, amely bizonyos besorolást per se megkérdőjelez, az az indoka, hogy az ilyen csoportok történetileg tartós következményekkel járó, társadalmi kirekesztést eredményező előítéletnek voltak kitéve. Az ilyen előítélet olyan sablonos jogalkotást vonhat maga után, amely megtiltja képességeik és szükségleteik egyedi mérlegelését. 15 Bár jelen ügyben a kérelmező a cselekvőképességet korlátozó gondnokság alá helyezett személyek választójogát érintő automatikus, általános tiltás eredményeként veszítette el választójogát, a Bíróság minden bizonnyal hasonló álláspontra helyezkedett volna a cselekvőképességet kizáró/teljesen korlátozó gondnokság kapcsán is, hiszen ebben az esetben szintén automatikusan, általános tiltás eredményeként veszítette volna el az illető személy a választójogát az ügyben meghozott ítéletkor hatályban lévő Alkotmány 70. (5) bekezdése 10 U. o. 90. bekezdés /08. sz. kérelem, június 21-i döntés. 12 Kruskovic kontra Horvátország 33. bekezdés. 13 U. o. 41. bekezdés /06. sz. kérelem, május 20-i döntés. 15 Kiss kontra Magyarország 42. bekezdés 6
7 értelmében. Ebben a kérdésben a jogalkotó is hasonlóan gondolkodott, amikor az Alaptörvény XXIII. cikk (6) bekezdésében azt írta elő, hogy [n]em rendelkezik választójoggal az, akit ( ) belátási képességének korlátozottsága miatt a bíróság a választójogból kizárt. Másképpen fogalmazva, a jogalkotó eltörölte a cselekvőképességet kizáró gondnokság alatt álló személyek esetében is a választójog automatikus, bármiféle bírói vizsgálatot nélkülöző megvonását. 16 Az X és Y kontra Horvátország 17 ügyben Bíróság aggodalmát fejezte ki a cselekvőképesség kizárásával kapcsolatosan és rámutatott, hogy [h]a valakit megfosztanak a cselekvőképességétől, az komoly következményekkel jár. Az illető személy nem képes semmilyen jognyilatkozat megtételére és ez a függetlenségétől való megfosztását eredményezi a jog minden területén. Az ilyen személyek olyan helyzetbe kerülnek, ahol másoktól függ, hogy születike döntés a magánéletük legkülönbözőbb területeit illetően, mint például, hogy hol éljenek vagy hogy miként rendelkezzenek a tulajdonukkal és a bevételeikkel. Az ilyen helyzetbe került embereket számos joguktól megfosztják vagy jogaikban korlátozzák őket. Például, az ilyen személy nem végrendelkezhet, nem vállalhat munkát, nem köthet házasságot és nem létesíthet olyan kapcsolatot, amely jogi státuszával kapcsolatos következményekkel jár, etc. 18 Itt fontos rámutatnunk, hogy a cselekvőképességet teljesen korlátozó gondnokság számos jog gyakorlását teszi lehetetlenné a magyar jogban is annál fogva, hogy az illető személyt ilyen hatályú gondnokság alá helyezik. Amint arra az 51/2010. (IV. 28.) AB határozat is rámutatott, az új Ptk. Második Könyve részben a cselekvőképesség szabályait illetően átszövi a régi, eredetileg más fogalmi rendszerre épült Ptk. (dologi jogi, kötelmi, öröklési) szabályait, de az új Ptk. 1:2. (2) bekezdése folytán szinte az egész jogrendszert is. Az új Ptk. 2:22. (1) bekezdése értelmében [a] cselekvőképtelen nagykorú jognyilatkozata semmis, nevében gondnoka jár el. Ez a rendelkezés képezi alapját annak, hogy maga az új Ptk, a cselekvőképességet teljesen korlátozó gondnokság alá helyezett személyeket automatikusan, bármiféle bírói vagy egyéb mérlegelés nélkül az alábbiak tekintetében fosztja meg jogaik (önálló) gyakorlásától: - Az új Ptk. 2:54. (2) bekezdése a személyiségi jogok érvényesítésével összefüggésben akként rendelkezik, hogy [a] cselekvőképtelen személyiségi jogainak védelmében törvényes képviselője léphet fel. - Az új Ptk. 3:19 -a bár explicit módón nem mondja ki, de implicite magában foglalja, hogy jogi személy vezető tisztségviselője cselekvőképtelen személy nem lehet. - Az új Ptk. 3:23 -a bár explicit módón nem mondja ki, de implicite magában foglalja, hogy jogi személy felügyelőbizottságának tagja cselekvőképtelen személy nem lehet. - Az új Ptk. 4:10 (1) bekezdése értelmében [é]rvénytelen annak a házassága, aki a házasság megkötésekor cselekvőképességet teljesen korlátozó gondnokság alatt állt. - Az új Ptk. 4:23 (3) bekezdése a házasság felbontása iránti per kapcsán akként rendelkezik, hogy [h]a a házastárs cselekvőképtelen, a pert nevében a gyámhatóság hozzájárulásával törvényes képviselője indíthatja meg. 16 Meg kell azonban jegyezni, hogy a választójoggal összefüggésben mind az ENSZ Fogyatékossággal Élő Személyek Jogainak Bizottsága, mind pedig az ENSZ Emberi Jogi Főbiztosának Hivatala egyértelművé tette, hogy a fogyatékossággal élő emberek választójoga akkor sem korlátozható, ha arra, például, gondnokság alá helyezési eljárás során, egyedi bírói döntés alapján kerül sor, mivel ez fogyatékosságon alapuló hátrányos megkülönböztetést valósít meg. Ezzel kapcsolatosan lásd: ENSZ Fogyatékossággal Élő Személyek Jogainak Bizottsága Záró Észrevételei (CRPD/C/HUN/CO/1), Magyarország, bekezdés. Thematic study by the Office of the United Nations High Commissioner for human Rights on participation in political and public life by persons with disabilities (A/HRC/19/36) és 70. bekezdések /09. sz. kérelem, november 3-i döntés 18 X és Y kontra Horvátország 90. bekezdés 7
8 - Az új Ptk. 4:87. (1) bekezdése értelmében [k]ét nem cselekvőképtelen nagykorú személy közösen nyilatkozhat a közjegyző előtt élettársi kapcsolatuk tényének fennállásáról, és kérhetik nyilatkozatuk nyilvántartásba vételét. - A cselekvőképességet teljesen korlátozó gondnokság alá helyezett személyek nem rendelkeznek végintézkedési képességgel, tehát még közvégrendeletet sem tehetnek, és nem köthetnek öröklési szerződést, valamint a halál esetére szóló ajándékozás lehetőségével sem élhetnek. - Az új Ptk. 4:114 (3) bekezdése az apaság megállapítása iránti per kapcsán akként rendelkezik, hogy [h]a a jogosult cselekvőképtelen, a pert nevében a gyámhatóság hozzájárulásával a törvényes képviselője indíthatja meg. - Az új Ptk. 4:119 (3) bekezdése az apaság vélelmének megtámadása kapcsán akként rendelkezik, hogy [h]a a jogosult cselekvőképtelen, a pert nevében a gyámhatóság hozzájárulásával a törvényes képviselő indíthatja meg. - Az új Ptk. 4:126 (3) bekezdése az anyasági per kapcsán akként rendelkezik, hogy [h]a a jogosult cselekvőképtelen, a pert nevében a gyámhatóság hozzájárulásával a törvényes képviselője indíthatja meg. - Az új Ptk. 4:130. (1) bek értelmében [ö]rökbefogadó az a huszonötödik életévét betöltött, cselekvőképes személy lehet, aki ( ) - Az új Ptk. 4:136. (1) bekezdés c) pontja értelmében [n]incs szükség az örökbefogadáshoz annak a szülőnek a hozzájárulására, aki nem kiskorúság miatt cselekvőképtelen. Ugyanezen szakasz (2) bekezdés a) pontja alapján nincs szükség az örökbefogadáshoz az örökbefogadó házastársának hozzájárulására, ha a házastárs cselekvőképtelen ( ) - Az új Ptk. 4:154. (3) bek értelmében [a] cselekvőképtelen személy helyett az örökbefogadással kapcsolatos jognyilatkozatokat törvényes képviselője teheti meg ( ) - Az új Ptk. 4:195 (1) bek a) pontja értelmében [s]zünetel a szülői felügyeleti jog, ha a szülő cselekvőképtelen. - Az új Ptk. 4:202 (2) bekezdése a szülői felügyeleti jog megszüntetése és visszaállítása iránti per kapcsán akként rendelkezik, hogy [a] cselekvőképtelen szülő és gyermek nevében a pert a gyámhatóság hozzájárulásával a törvényes képviselő indíthatja meg. - Az új Ptk. 4:242. (1) bek a) pontja értelmében [n]em rendelhető gyámul az a személy, aki cselekvőképességet érintő gondnokság alatt áll. - Az új Ptk. 7:18. (1) bek b) pontja értelmében [í]rásbeli magánvégrendelet tanúja nem lehet olyan személy, aki ( ) cselekvőképtelen nagykorú ( ) Összességében azt a megállapítást tehetjük, hogy az Emberi Jogok Európai Bíróságának a gondnokság alá helyezéssel járó automatikus jogkorlátozásokat vizsgáló joggyakorlata egyértelműen a teljesen korlátozó típusú gondnoksági rendszerek eltörlésének szükségessége irányába mutat. Fentiekben kifejtettekre való tekintettel idézhetjük Lenkovics Barnabást, aki az állampolgári jogok országgyűlési biztosaként az OBH 3360/2003. számú ügyben tett jelentésében hangsúlyozta, hogy a fogyatékos személyek abban érdekeltek, hogy cselekvőképességüket ne, vagy csak korlátozottan szűkítsék. 3. Alaptörvény II. cikkének sérelme Az emberi méltósághoz való jog 3.1. Az Alaptörvény II. cikke értelmében [a]z emberi méltóság sérthetetlen. Minden embernek joga van az élethez és az emberi méltósághoz Az Alkotmánybíróság értelmezésében a méltóság az emberi élettel eleve együtt járó minőség, amely oszthatatlan és korlátozhatatlan, s ezért minden emberre nézve egyenlő. [ ] Emberi méltósága és élete mindenkinek érinthetetlen, 8
9 aki ember, függetlenül fizikai és szellemi fejlettségétől, illetve állapotától, és attól is, hogy emberi lehetőségéből mennyit valósított meg, és miért annyit. 19 Az alkotmánybírósági gyakorlat rámutat, hogy az emberi méltósághoz való jog az ún. általános személyiségi jog egyik megfogalmazásának tekinthető. A modern alkotmányok, illetve alkotmánybírósági gyakorlat az általános személyiségi jogot különféle aspektusaival nevezi meg: pl. a személyiség szabad kibontakoztatásához való jogként, az önrendelkezés szabadságához való jogként, általános cselekvési szabadságként, avagy a magánszférához való jogként. 20 Sólyom Lászlónak a 23/1990. (X. 31.) AB határozathoz fűzött párhuzamos véleménye rámutat, hogy [a]z emberi méltósághoz való jognak két funkciója van. Egyrészt azt fejezi ki, hogy van egy abszolút határ, amelyen sem az állam, sem más emberek kényszerítő hatalma nem terjedhet túl, vagyis az autonómiának, az egyéni önrendelkezésnek egy mindenki más rendelkezése alól kivont magja, amelynél fogva a klasszikus megfogalmazás szerint az ember alany maradhat és nem válik eszközzé vagy tárggyá. Ezt fejezi ki egyébként az az Alkotmánybíróság által is osztott felfogás, hogy az emberi méltósághoz való jog anyajog, mindig újabb szabadságjogok forrása, amelyekkel az önrendelkezés szféráját folyamatosan biztosítjuk az (állami) szabályozással szemben. A méltósághoz való jognak ez a felfogása különbözteti meg az embert a jogi személyektől, amelyek teljesen szabályozás alá vonhatók, nincs érinthetetlen lényegük. [ ] A méltósághoz való jog másik funkciója az egyenlőség biztosítása. [ ] Az emberi méltóságban mindenki osztozik, aki ember, függetlenül attól, hogy mennyit valósított meg az emberi lehetőségből és miért annyit A Fogyatékossággal Élő Személyek Jogairól Szóló ENSZ Egyezmény fentebb hivatkozott 1. cikke mellett az általános alapelvekről szóló 3. cikk az első helyen említi a veleszületett méltóság, az egyéni autonómia tiszteletét, beleértve a saját döntés meghozatalának szabadságát és a személyek függetlenségét. Az Alkotmánybíróság elemzett gyakorlatába ütközően, a cselekvőképességüktől megfosztott embereket személy voltuktól és emberi méltóságuktól fosztják meg, hiszen a cselekvőképességet teljesen korlátozó/kizáró gondnokság jogintézménye automatikus jogkorlátozásokra épül 21 amely számos alapvető jog szükségtelen és aránytalan korlátozását jelenti, ideértve a személyiség szabad kibontakoztatásához való jogot, az önrendelkezés szabadságához való jogot, az általános cselekvési szabadságot, avagy a magánszférához való jogot. 22 Erre hívta fel a figyelmet többek között Thomas Hammarberg, az Európa Tanács volt emberi jogi biztosa is, amikor rámutatott arra, hogy Európában az a tendencia, hogy szinte rutinszerűen nyilvánítanak pszicho-szociális és értelmi fogyatékossággal élő embereket cselekvőképtelennek és helyezik őket gondnokság alá. [ ] Emlékeznünk kell, hogy nagy különbség van a között, hogy megfosztunk valakit a saját életét érintő döntések meghozatalához való jogtól és a között, hogy biztosítjuk számára a támogatáshoz való hozzáférést 23. Az előbbi a fogyatékossággal élőket a kezelés, a jótékonyság és félelem tárgyának tekinti, az utóbbi viszont a fogyatékossággal élő személyt a döntéshozatal középpontjába helyezi 19 64/1991. (XII. 17.) AB határozat 20 8/1990. (IV. 23.) AB határozat 21 Ezzel kapcsolatos elemzések: Jakab Nóra: A cselekvőképesség elméleti háttere és munkajogi kérdései. PhD Értekezés, Miskolci Egyetem Állam- és Jogtudományi Kar, Deák Ferenc Állam- és Jogtudományi Doktori Iskola, Miskolc. Gurbai Sándor: Autonómia, akarat, választás. A cselekvőképesség szabályozása az Új Polgári Törvénykönyv tervezetében. In: Jogtudományi Közlöny, 67. évf. 6. sz./ old. Mental Disability Advocacy Center: Gondnokság és emberi jogok Magyarországon. A gondnokság jogintézmények és gyakorlatának elemzése. MDAC, V. ö. 8/1990. (IV. 23.) AB határozat 23 V. ö. Egyezmény 12(3) bekezdés 9
10 és az emberi jogok teljes spektrumára jogosult alanyként kezeli. 24 A cselekvőképességet teljesen korlátozó típusú jogintézmények elveszik az érintett személytől azt a lehetőséget, hogy saját életét érintő döntéseket akár segítség igénybevételével 25 is meghozzon. Ennek az a következménye, hogy a gondnokolt képességei visszafejlődnek, hiszen nem gyakorolhatja azokat. Ez pedig azt eredményezi, hogy fogyatékosságát még súlyosabbnak ítéli meg a társadalom. A kevésbé korlátozó alternatívák használatával azonban a fogyatékossággal élő személy a súlyos fogyatékossággal élő személy is esélyt kap arra, hogy képességeit ne csak szinten tartsa, hanem fejlessze is, hiszen a mindennapi és az egész életét meghatározó döntések nem nélküle, a képességeinek, értékrendjének etc. figyelembe vétele nélkül születnek meg, hanem egyre inkább ő maga lesz döntései középpontjában. Mindezek alapján tehát megállapítható, hogy emberi méltóság sérelméhez vezet az a jogi szabályozás, amely automatikus jogmegvonásokkal operálva, indokolatlanul súlyosan avatkozik bele az érintettek magánéletébe, döntési szabadságába és ezzel puszta tárgyakká alacsonyítja őket Az itt kifejtetteket felismerve törölték el a cselekvőképességet kizáró gondnokság/a cselekvőképesség teljes korlátozására épülő gondnokság típusú jogintézményeket Európa több országában is, így Németországban, az Egyesült Királyságban, Svédországban. Csehországban február 20-án a köztársasági elnök aláírta a Parlament által elfogadott új Polgári Törvénykönyvet, mely bevezeti a támogatott döntéshozatal és az előzetes jognyilatkozat jogintézményét és eltörli a cselekvőképességet kizáró gondnokságot. Az új cseh Ptk. a cselekvőképesség korlátozását, mint végső eszközt engedi használni a visszaélések hatékony megelőzését segítő rendelkezések alkalmazása mellett. 26 Lettországban november 28-án a parlament új cselekvőképességi szabályozást fogadott el, melynek értelmében a Lett jogrendszer nem fogja tartalmazni a cselekvőképesség kizárásának lehetőségét. Mivel a jelenlegi szabályozás a cselekvőképesség korlátozását csak és kizárólag alkoholbetegek és kábítószer-használók esetében engedi meg, az új rendelkezések értelmében a cselekvőképesség korlátozására értelmi és pszicho-szociális fogyatékossággal élő emberek esetében is sor kerülhet majd. Ezen esetben a gondnok és a gondnokolt közösen hozzák meg a döntéseket és tesznek jognyilatkozatokat. Hasonló rendelkezést tartalmazott hazánkban a hatályba nem lépett, a Polgári Törvénykönyvről szóló évi CXX. törvény, amely nem tartalmazta a cselekvőképességet kizáró gondnokság jogintézményét. Bulgáriában, 2012 márciusában az Igazságügyi Minisztérium létrehozott egy munkacsoportot a cselekvőképességi jogreform előkészítésére és a minisztérium honlapján közzétett koncepció 27 nem ismeri a cselekvőképesség kizárásának lehetőségét, sem hasonló jogintézményt. Moldovában, 2012 decemberében a parlament elfogadta a módosított Nemzeti Emberi Jogi Akciótervet re vonatkozóan, melynek 9.4. pontja értelmében a es időszakban módosítani kell a Polgári Törvénykönyvet és mindazon jogszabályokat, melyek szerepet játszanak a cselekvőképességet kizáró gondnokság megszüntetése és a támogatott döntéshozatal bevezetése érdekében. 24 Thomas Hammarberg: Persons with mental disabilities should be assisted but not deprived of their individual human rights. (Letöltés ideje: 2013.február 15.) 25 Ez a segítség magában foglalja például a támogatott döntéshozatal lehetőségét, melyre vonatkozóan az új Ptk is tartalmaz rendelkezéseket. Azonban az ENSZ Fogyatékossággal Élő Személyek Jogainak Bizottsága aggodalmát fejezte ki amiatt is, hogy az új Polgári Törvénykönyv előkészítésének folyamata során nem született részletes és megvalósítható keret az Egyezmény 12. cikkének előírásaival összhangban lévő, a cselekvőképesség gyakorlását lehetővé tevő támogatott döntéshozatallal kapcsolatosan. (CRPD/C/HUN/CO/1, 25. bekezdés) 26 Bővebben: (Letöltés ideje: február 15.) 27 A koncepciót november 10-én tették elérhetővé az Igazságügyi Minisztérium honlapján. Bolgár nyelven elérhető: 10
11 3.4. A házasságkötés szabadságához való jog sérelme A házassággal összefüggésben az Alaptörvény L) cikk (1) bekezdése csakúgy, mint korábbi Alkotmányunk 15. -a, bár annál konkrétabb rendelkezésekkel intézményvédelmet nevesít, deklarálva, hogy Magyarország védi a házasság intézményét mint férfi és nő között, önkéntes elhatározás alapján létrejött életközösséget, valamint a családot mint a nemzet fennmaradásának alapját. Azonban, a 22/1992. (IV. 10.) AB határozat rámutatott arra, hogy [a] házasság intézményének alkotmányos védelme az Alkotmánybíróság álláspontja szerint azt is jelenti, hogy az Alkotmány egyben garantálja a házasságkötés szabadságát. Az Alkotmánybíróság az emberi méltósághoz való jog alkotmányos értelmezése során már több határozatában rámutatott arra, hogy az emberi méltósághoz való jog, mint az általános személyiségi jog egyik megfogalmazása, magába foglalja az önrendelkezés szabadságához való jogot is [ ]. Márpedig az önrendelkezési jog része a házasságkötés szabadságához való jog, így ez a jog az Alkotmány 54. (1) bekezdése alapján ugyancsak alkotmányos védelemben részesül. Az új Ptk 4:10 (1) bekezdése értelmében [é]rvénytelen annak a házassága, aki a házasság megkötésekor cselekvőképességet teljesen korlátozó gondnokság alatt állt. Ez a szabályozás generális jogkorlátozást alkalmaz a cselekvőképességet teljesen korlátozó gondnokság alatt állókkal szemben, feltételezve azt, hogy az ilyen típusú gondnokság alá helyezett egyetlen személy sem képes önkéntes elhatározást tenni annak tekintetében, hogy kíván-e és kivel házasságot kötni. Az új Ptk sérelmezett rendelkezése tehát azon az előfeltevésen alapul, hogy a teljesen korlátozó gondnokság alá helyezett személyek olyan súlyos fogyatékossággal élő emberek, akik esetében semmi szükség sincs arra, hogy egyéni mérlegelés tárgyává tegyék házasságkötésre irányuló elhatározásukat. Itt kell rávilágítanunk arra, hogy a Fogyatékossággal Élő Személyek Jogairól Szóló ENSZ Egyezmény 23. cikke (1) bek értelmében: A részes államok minden szükséges és hatékony intézkedést megtesznek a fogyatékossággal élő személyekkel szembeni hátrányos megkülönböztetés megszüntetéséért a házasság, a család, a szülői szerep és a rokoni kapcsolatok terén, másokkal azonos alapon, az alábbiak biztosítása céljából: a) a házasság kötésére alkalmas korú fogyatékossággal élő személyeknek a házasságkötéshez és családalapításhoz való jogának elismerése a házasságot kötni szándékozó felek szabad és teljes egyetértése alapján. Amint arra fentebb már rámutattunk, az ENSZ Fogyatékossággal Élő Személyek Jogainak Bizottsága azt javasolta Magyarország Kormányának a 2012 szeptemberi felülvizsgálat alkalmával, hogy a Részes állam használja fel hatékonyan a jelen felülvizsgálati folyamatot a Polgári Törvénykönyvvel és a kapcsolódó jogszabályokkal összefüggésben és tegyen azonnali lépéseket a gondnokság intézményétől való eltérés irányában, annak érdekében, hogy a helyettes döntéshozataltól elmozduljon a támogatott döntéshozatal felé, mely tiszteletben tartja a személy autonómiáját, akaratát és választásait és teljes összhangot teremt az Egyezmény 12. cikkével. Mindez magában foglalja az egyén jogának tiszteletben tartását, hogy saját maga tájékozott beleegyezését adja vagy visszavonja orvosi kezeléssel kapcsolatosan, hogy gyakorolja az igazságszolgáltatáshoz való hozzáféréshez való jogot, a választójogot, a házasságkötéshez való jogot, a munkához való jogot és a jogot, hogy lakóhelyét megválassza. ( ) ENSZ Fogyatékossággal Élő Személyek Jogainak Bizottsága Záró Észrevételei Magyarországgal kapcsolatosan (CRPD/C/HUN/CO/1), 26. bekezdés. (Kiemelés tőlünk) 11
12 Az Európai Emberi Jogi Bíróságnak a Lashin kontra Oroszország 29 ügyben meghozott ítélete mindamellett, hogy a Bíróság nem tartotta szükségesnek a kérelmező panaszának külön vizsgálatát az Európai Emberi Jogi Egyezmény 12. cikkét illetően megállapítja, hogy a kérelmező azért nem volt képes házasságot kötni, mert ez egyike volt azon sok jogi következménynek, amelyek a cselekvőképtelenné válásának állapotából fakadtak. A Bíróság már megállapította, hogy ezen állapot fenntartása [ ] az adott körülmények között aránytalan volt és megsértette az Egyezmény 8. cikkét [ ]. 30 Összességében megállapítható, hogy az új Ptk-nak a cselekvőképességet teljesen korlátozó gondokságra vonatkozó rendelkezései az emberi méltósághoz való jog, illetve az abból levezetett házasságkötés szabadságához való jog sérelmét eredményezi, és mint ilyen, Alaptörvény-ellenes. Összegzés A fenti elemzés rámutat arra, hogy a cselekvőképességet teljesen korlátozó gondnokság intézménye ellentétes az Alaptörvény több rendelkezésével is, bár valamennyi alapvető jog sérelmére terjedelmi korlátok miatt nem tudtunk kitérni. 31 Rá kívánunk mutatni, hogy az Európa Tanács korábbi Emberi Jogi Biztosa, Thomas Hammarberg is a cselekvőképességet teljesen korlátozó típusú jogintézmények eltörlését szorgalmazta a Who gets to decide? Right to legal capacity for persons with intellectual and psychosocial disabilities 32 című állásfoglalásában. 33 Implicit módon ez jelenik meg Lenkovics Barnabás állásfoglalásában is, aki az állampolgári jogok országgyűlési biztosaként az OBH 3360/2003. számú ügyben tett jelentésében hangsúlyozta, hogy a fogyatékos személyek abban érdekeltek, hogy cselekvőképességüket ne, vagy csak korlátozottan szűkítsék. Sólyom László köztársasági elnök, amikor a Polgári Törvénykönyvről szóló évi CXX. törvény hatálybalépéséről és végrehajtásáról szóló törvényt december 22-én visszaküldte megfontolásra az Országgyűlésnek, visszaküldő levelében kiemelte, hogy a Ptk. üdvözlendő újításokat is tartalmaz, mint például a cselekvőképesség szabályozásának új alapokra helyezése. Az üdvözlendő újítások legfontosabbika a cselekvőképességet kizáró gondnokság eltörlése volt. Az 51/2010. (IV. 28.) AB határozatban az Alkotmánybíróság elismerte, hogy a cselekvőképességet kizáró gondnokság eltörlését is magában foglaló szabályozás tagadhatatlanul alapjogi /02. sz. kérelem, január 22-i döntés. 30 Lashin kontra Oroszország 124. bekezdés. 31 Például sérül a tisztességes eljáráshoz való jog az alábbiak tekintetében: A Polgári Perrendtartásról szóló évi III. törvény 49. -a értelmében: (1) A perben mint fél személyesen vagy meghatalmazottja útján az járhat el, akinek a polgári jog szabályai szerint teljes cselekvőképessége van ( ) (perbeli cselekvőképesség). 2) Ha a félnek nincs perbeli cselekvőképessége ( ), nevében törvényes képviselője jár el. A közigazgatási eljárás és szolgáltatás általános szabályairól szóló évi CXL. törvény 15. (7) bek értelmében: A természetes személy ügyfélnek akkor van eljárási képessége, ha a polgári jog szabályai szerint cselekvőképességgel rendelkezik. Jogszabályban meghatározott esetben a korlátozott cselekvőképességgel rendelkező személyt is megilleti az eljárási képesség.( ) Hasonlóképpen, sérül a munka és a foglalkozás szabad megválasztásához való jog a Munka törvénykönyvéről szóló évi I. törvény 21. (5) bekezdése értelmében: A cselekvőképtelen személy nevében törvényes képviselője tesz jognyilatkozatot. 32 Ki dönt? Az értelmi fogyatékossággal és a pszicho-szociális fogyatékossággal élő személyek cselekvőképességhez való joga 33 Thomas Hammarberg: Who gets to decide? Right to legal capacity for persons with intellectual and psychosocial disabilities, CommDH/IssuePaper(2012)2, https://wcd.coe.int/viewdoc.jsp?id= oldal, 3. pont. 12
13 megközelítésre alapoz és az érintett személyek önrendelkezési jogának erősítése irányába hat. Kiss László alkotmánybíró, az 51/2010. (IV. 28.) AB határozathoz fűzött párhuzamos indokolásában ezen túlmenően rámutatott arra, hogy az új cselekvőképességi szabályok túlnyomó része már megjelent a rendesbírósági gyakorlatban. Ezek tehát már nem is minősíthetőek radikális változásoknak. 34 Továbbá, az Alkotmánybíróságnak ( ) arra a következtetésre kellett volna jutnia, hogy a fogyatékos polgártársaink jogait kiterjesztő szabályozás éppen, hogy in bonam partem természetű... Meglátásunk szerint, az állam köteles annak elősegítésére, hogy a társadalom minden tagja tekintetében biztosítsa az egyenlő méltóság elvének érvényesülését és elősegítse, hogy ne válhassanak előítéletek és sztereotípiák áldozataivá bizonyos társadalmi csoportok, illetve annak tagjai. 35 Véleményünk szerint az új Ptk. teljesen korlátozó gondnokságra vonatkozó rendelkezései ilyen sztereotípiákra és előítéletekre épülnek és több tekintetben az Alaptörvény fentiekben vázolt sérelméhez vezetnek. Erre való tekintettel kérjük, hogy az új Ptk-t ne írja alá, hanem küldje meg az Alaptörvénnyel való összhangjának vizsgálatára az Alkotmánybíróságnak. Budapest, február 18. Tisztelettel, Down Alapítvány képviseletében Gruiz Katalin, elnök Központ a Fogyatékos Emberek Jogaiért Alapítvány képviseletében Fiala János, ügyvezető igazgató Lélek-Hang Egyesület képviseletében Szőke Zsolt, elnök Mental Disability Advocacy Center képviseletében Oliver Lewis, ügyvezető igazgató Mozgáskorlátozottak Egyesületeinek Országos Szövetsége képviseletében Hegedűs Lajos, elnök Összhang Alapítvány a fogyatékossággal élő személyek társadalmi szerepvállalásáért képviseletében Flamich Mária és Hoffmann Rita Pszichiátriai Érdekvédelmi Fórum képviseletében Radó Iván, elnök Társaság a Szabadságjogokért képviseletében Verdes Tamás, Fogyatékosügyi program koordinátor Andor Csaba, közgazdász-szociálpolitikus, önkéntes gondnok Bugarszki Zsolt, szociálpolitikus 34 A Pszichiátriai Érdekvédelmi Fórum például azt jelezte, hogy a Fővárosi Törvényszék előtt, 54 Pf /2012 számon folyt gondnoksági ügyben, a másodfokú bíróság jogerős döntése szerint az ideiglenes gondnokság alá helyezés indokolatlan volt, ezért azt megszüntette. 35 V. ö. Kiss kontra Magyarország 42. bekezdés. 13
14 Csató Zsuzsánna Katalin, fogyatékosságügyi szakértő Gurbai Sándor, jogász Jakab Nóra, jogász Kapronczay Stefánia, jogász Katona Vanda, szociológus Könczei György, ELTE BGGYK egyetemi tanár Sándor Anikó, gyógypedagógus Vályi Réka, szociálpolitikus A kiadmány hiteléért felel: Gurbai Sándor MDAC, cselekvőképességi jogreform projektvezető 20/
Alulírott szervezetek és személyek közös véleménye a Polgári Törvénykönyv tervezetének (Tervezet) a nagykorúak cselekvőképességét érintő V.-X. címéről Álláspontunk szerint a Tervezet lényegében nem változtat